Aasta tegu 2012 nominendid:

**MTÜ Hauka Veloklubi tervisespordi vabatahtlik edendamine Antsla vallas**.

Hauka Veloklubi korraldab kolmiküritust, mis hõlmab suusatamist,

jooksmist ja rattasõitu ning pakub seeläbi mitmekülgset

sportimisvõimalust aastaringselt. Lisaks on Hauka Veloklubi andnud

väga suure panuse Antsla Terviseraja valmimisel ja hooldamisel. Ülari hing ja süda kuulub Antsla terviserajale ja selle hooldamisele, et Antsla valla elanikud saaksid nautida vastavalt hooajale terviserajal suusatamist, jooksmist, kõndimist. Olles kindel, et vähemalt  80% terviseraja kasutajatest ei tea, et seda rada hooldab Ülar vabatahtlikult oma vabast ajast ja oma võimaluste piirides, et rada saaks kasutada nii valla elanikud kui kooliõpilased kehalise kasvatuse tundides, loodan, et valla elanikud väärtustavad tema tegu Aasta Tegu 2012 tiitliga.

**Kalev Joab Antsla Valla Lehe koostajana.**

Kalev on teinud tänuväärset tööd Antsla Valla Lehe sisukamaks muutmisel ja järjepideval väljaandmisel. Lisaks on Kalev pakkunud igakülgset tuge valla MTÜ-dele aidates MTÜ-del vallaga paremini suhelda ja seeläbi arendada koostööd. On jäänud mulje, et Kalev teeb

vallas kõik need tööd, mis konkreetselt ühegi ametniku töökohustuste hulka ei kuulu ning on seejuures mõistev ja sõbralik.

**Antsla noortevolikogu loomine** Esitan "Antsla valla Aasta tegu 2012" tiitlile Antsla noortevolikogu loomise. Alates septembrist 2012.a on koos käinud igakuiselt koos seltskond noori, kes on huvitatud noorte elu paremaks muutmisest Antsla vallas. Noortevolikogus osalemine annab noortele võimaluse osa saada noorsootööst meie vallas ja kindlustab, et noorte hääl jõuaks kohaliku omavalituse tasandile ning sellega arvestataks. Noortevolikogu põhimäärus esitatakse kinnitamiseks Antsla Vallavalitsusele ja volikogule jaanuaris 2013.a. Noortevolikogusse võivad kuuluda Antsla Gümnaasiumi ja Antsla Muusikakooli õpilased ning rahvastikuregistri andmetel Antsla vallas elavad noored vanuses 13-26 aastat.

**Antsla Gümnaasiumi muusikaliste etenduste („Lumekuninganna“ ja „Lumeeit“) lavale toojad.** Asjaosalised on näinud suurt vaeva ning pakkunud kohalikele elanikele elamusi, sisustanud õpilaste vaba aega ning osutanud neile eneseteostamise võimalust.

**Antsla Inno** Palju aastaid on Antsla Inno kinkinud Antsla Gümnaasiumi 1. klassi astujatele koolikoti. Tegemist on ilusa traditsiooniga ühe suurettevõtte poolt. Toetamise kaudu vähendatakse lastevanemate rahalist koormust. Aastate jooksul on seeläbi tegemist märkimisväärse toetussummaga.

**Endise raudteejaama hoone esise platsi renoveerimine koos haljastuse uuendamisega**. Korrastatud sai üks Antsla linna keskpunkte. Suurendati parkimiskohtade arvu parklas. See on koht mida läbib kõige enam inimesi ning nüüdsest on see tunduvalt ilusam ning mugavam kasutada.

**Antsla Gümnaasiumi Heategevuslik jõululaat**. Õpilaste poolt korraldatud oksjonil koguti Võrumaa Haigla lasteosakonnale rahalist toetust 2000 € . Sündmus leidis kajastamist Võrumaa Teatajas. Inimesed teadvustasid vajaduse toetada nõrgemaid. Ka väikeste tegudega on võimalik suurt korda saata.

**MTÜ Boose Seltsi poolt korraldatavad laste koolivaheaja sisustamise tegevused ja mänguväljaku rajamine.** Boose Seltsi liikmed sisustavad vabatahtlikult ja väikeste rahaliste

vahenditega valla laste koolivaheaegasid erinevate tegevustega, mis on tänuväärseks abiks ka töötavatele lapsevanematele. Suure töö on Boose Selts ära teinud Boose järve ääres, korrastades kaldaid, rajades mänguväljaku ja palliplatsi ning uuendades mõnusat kontserdipaika. Lisaks korraldab Boose Selts mitmekülgseid ja vajalikke seminare ja õpitubasid ka täiskasvanutele rikastades seeläbi valla elanike valikuvõimalusi.

**MTÜ Tantsuselts Pärliine 4.-6. klassi segarühm, kes saavutas Koolitants**

**2012 finaalis I koha Eesti teema kategoorias.** Koolitants on Eesti suurim koolinoorte tantsukonkurss, kus igal aastal osaleb tuhandeid noori. Konkursil näitab igaüks oma parimat tantsuoskust, seda enam väärivad tunnustust Pärliine lapsed ja juhendaja, kes väga suures

konkurentsis said laureaadi tiitli.